AlexejDobrolubov/national_council_slovak_2010 huggingface dataset:
23. schôdza NR SR - 6.deň - A. dopoludnia
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

53. Ďakujem veľmi pekne. Škoda, že odchádza niekto, komu by som chcel niečo adresovať, ale nevadí. Igor, darmo ty povieš Slovákom, že pozrite sa, v tomto rozpočte vás okrádajú. Zdravotníci, pozrite sa, tento rozpočet vám berie vaše peniaze. Darmo to povieš, voliči Roberta Fica to nechcú počuť. A prečo to nechcú počuť? No oni vedia, že Robert Fico kšeftuje. Mne napísala jedna pani teraz, že vy zlodeji! Ja som jej odpísal, že, preboha, veď Fico je zlodej. Áno, je zlodej, ale on nie je psychopat. No Fico, ktorý včera či predvčerom mal rozhovor a taký červený spuchnutý povedal novinárke, vy ste trafená , tak to bolo niečo neskutočné. A ja som tiež rád, že za našej vlády išli peniaze na očkovací bonus, aby tí ľudia sa dali očkovať, aby sme zachraňovali životy. Nič nešlo, nič nešlo žiadnej zdravotnej, sociálnej a inej poisťovni a som veľmi rád, Igor, že si nemal ani jeden článok v časopise Plus jeden deň, pretože si písal Haščákovi, že vybavím tento zákon, vybavím takýto zákon, neboj sa, všetko bude v poriadku a nepísali v tom časopise o tvojom krásnom tele, aký si ty krásny poslanec, lebo krásne spolupracuješ s Haščákom. Tento rozpočet, ešte raz, je jasná ukážka toho, že Slovensko má premiéra, ktorý myslí na seba, má premiéra, ktorý namiesto toho, aby pomohol zdravotníkom a nezobral im stovky miliónov, tak sebe a svojim papalášom zvýši platy. Toto je neskutočná hanba, pretože hovoril si o rodičoch a dobrý otec dá svojim deťom. Nie, tento otec zoberie im z taniera a všetko im vyžerie. Čo to je za otca? (Potlesk.)
23. schôdza NR SR - 6.deň - A. dopoludnia
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

33. Tento pozmeňujúci návrh je vlastne dôkaz toho, aký je tento váš rozpočet absolútne cynický. Vy ste zvýšili celiatikom dane a potom, keďže naozaj prišiel celoslovenský protest, čo to robíte, aký hyenizmus, tak ste to znížili naspäť. To je niečo neskutočné, čo robíte! Vy sa nepozeráte na chorých ľudí, vy chorým ľuďom nepomáhate, vy tých chorých ľudí ničíte nielen rozpočtom, ktorý dvojnásobne bude zaťažovať Slovensko nie počas našej vlády, ale dvojnásobne idete míňať, idete míňať na také veci, ako je 700 miliónov pre Kaliňákove kšefty, pre Kaliňákove lietadlá a vy idete šetriť na Slovákoch, ale na vaše kšefty. A my tu máme premiéra, ktorý teraz zdrhol ako taký zbabelec preč a nemôže si vypočuť a nechce si vypočuť. My tu máme premiéra, ktorý ako prvé spravil to, že zabezpečil beztrestnosť svojich ľudí a zabezpečil sebe doživotnú rentu. Toto je premiér. Na Slovákov? Slovákom zvýšil dane, zvýšil im poplatky. Toto je premiér Slovenskej republiky! A v tomto rozpočte, ktorý robíte, idete zdierať obyčajných a chudobných ľudí. Svojim a "našim" ľuďom pridávate. Ste naozaj odporní, nechutní a zlí a zákerní ľudia, to ste!
23. schôdza NR SR - 6.deň - A. dopoludnia
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

14. No áno, hej, je to pravda, že naozaj som dostal pred voľbami 2020 nahrávku, na ktorej minister financií Ficovej vlády natvrdo povedal, že Fico a Slota ukradli dve miliardy. Viete, keď o tom rozprávate a počujete od iných a máte určité indície, tak máte zlosť. Ale keď na vlastné oči vidíte, ako minister financií povedal Slota s Ficom ukradli dvemiliardy a rehotali sa pri tom, lebo Slota je tak šikovný, že Fica oholil o polovicu z polovice. A Slováci? Voliči Roberta Fica? Veď on si to zaslúžil, no tak ukradol dve miliardy, tak veď on je taký krásny, veď on nám kvietky dáva, on, veď on nám robí tak dobre ten Fico, on aj povie, že rohlík strčí do huby, aj potraviny nám dá, aj, aj diaľnice nám dá. Ale zodpovednosť ten človek nemá žiadnu, zodpovednosť za svoje činy. A to bolo to, že naozaj som sem, presvedčil ma, lebo Matovič, toľkokrát som to oľutoval, že ma presvedčil, ale zase som rád, lebo naozaj tu som pochopil, že tu sa dá byť aj čestne, aj zodpovedne, tu sa dá byť aj bez toho, že by som tu rozprával o tom, akí sú, akí sú kšeftári a zlodeji a potom vzadu v zákulisí si s nimi, sa s nimi bavil a rehotal sa s nimi a bol s nimi najlepší kamarát. Toto neviem robiť. Ja im kývnem hlavou pri stretnutí, ale nebudem sa s nimi baviť, lebo viem, čo sú, lebo viem, čo sú to za ľudia. Každý jeden z nich, čo tu sedel, každý jeden z nich dostal, dostal to, čo dostal a nie sú zodpovední. A toto je o zodpovednosti. Každý politik, milí Slováci, by mal byť hmotne zodpovedný.
23. schôdza NR SR - 6.deň - A. dopoludnia
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

2. Prv ako začnem, musím to povedať ja som veľmi rád pán predsedajúci, že ma oslovujete Jožko. Áno, veď vy ste začali, ja pokračujem. Včera, keď som povedal pánovi Kamenickému Lacko, tak som bol označený za politického extrémistu. Je to smiešne? Je. (Prerušenie vystúpenia predsedajúcim.) D anko, Andrej, podpredseda NR SR Skúste k téme, dobre? Pročko, Jozef, poslanec NR SR No veď len chcem vám povedať, že mne to je veľmi vzácne, že mi hovoríte Jožko, ja keď som povedal včera Kamenickému, že je Lacko, tak som bol politický extrémista. Tak si dávajte pozor, aby vás nevyviedli zo sály, keď tu bude Gašpar, ďakujem. Vidím, že Andrej je v pohode a že bude hlasovať za hmotnú zodpovednosť. Toto je zákon, ktorý predkladáme už v druhom volebnom období. Budem o ňom viac rozprávať v rozprave. Hmotná zodpovednosť nie je môj výmysel, nie je to výmysel žiadneho politika, je to občianska objednávka od občanov. Takže ja sa prvý hlásim do rozpravy, pán predsedajúci Andrej Danko, ďakujem veľmi pekne.
23. schôdza NR SR - 5.deň - B. popoludní
Dátum: 2024-12-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

225. Toto sa volá whataboutizmus, čo ste predviedli, whataboutizmus a to v Rusku učia. Ja som ako trinásťročný začal robiť na družstve. Čo vy o mne viete, pán Hazucha? Štrnásťročný som išiel do lesa robiť, pätnásť-šestnásťročný som robil v Potri, sedemnásť-osemnásťročný som opäť robil na družstve. Od svojich osemnástich rokov sa živím sám. Ja si žijem na vysokej nohe, všetko, čo mám, nemám vďaka komunizmu, ktorý, ktorý socialistom, ktorí aj tam kradli, kradli, pretože kto nekradol, okrádal svoju rodinu. Vy ste tu vymenovali všetky tie veci, ktoré, ktoré naozaj ako, jasné, že ako iskričky, veď to bol taký populizmus celý ten socializmus, také populistické veci robili, jasné. V štyridsiatom ôsmom rozkradli komunisti, rozkradli a ukradli súkromný majetok a z toho majetku sa stavalo, z toho majetku boli fabriky, samozrejme, ale z ukradnutého. To nemali komunisti, to ukradli, ukradli. No a keďže komunisti kradli, kradli, kradli a do tej špajze nedávali, tak tá špajza sa zrútila. A kde, keď ktokoľvek, ktokoľvek sa opovážil povedať niečo, že vy kradnete, veď vy ste, toto nie je sloboda, my tu máme spievať Znie pieseň slávna, vznešená, veď my chceme spievať svoje piesne, ktoré chceme my! Som rád, pán Hazucha, že ste sa ozvali, ale naozaj taký whataboutizmus, čo ste predviedli, ačohentizmus sa to volá, namiesto toho, čo, aby ste porozprávali o tých ľuďoch, čo trpeli, ste rozprávali o iskričkách, ktoré, a táboroch, ktoré mali. A to, že na niekoho tu strieľali, úha, ale prečo? Čo myslíte? Ale ja by som bol veľmi rád, keby sa tá streľba vyšetrila. Budem rád, pán Hazucha, keď budete tiež za to a prispejete k tomu, aby sa to vyšetrilo všetko. Ako? Kto? A prečo?
23. schôdza NR SR - 5.deň - B. popoludní
Dátum: 2024-12-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

209. No a ja ešte pôjdem do rozpravy k tomuto, pretože toto je veľmi citlivá téma, veľmi, veľmi potrebná, ale tu má ešte jeden rozmer tento zákon a to je to, že nielen odškodniť týchto ľudí finančne treba, ale treba si pripomenúť aj to, že rodiny týchto ľudí neskutočne trpeli. Ja poznám príbeh jedného človeka. Bol to učiteľ, ktorý, ktorého odvliekli do Sovietskeho zväzu, do Sovietskeho zväzu súdruhovia a bol tam v gulagu. Rodinu presviedčali, že pracuje v Sovietskom zväze a vyrábali listy. Raz za čas poslali rodine list, že ako sa tam má krásne, ako tam pracuje a aké je to krásne. Po desiatich rokoch, po desiatich rokoch, keď padol komunistický režim, sa vrátil domov, vrátil sa domov a jeho rodina bola stále v presvedčení, že vráti sa človek, ktorý nám pomáhal, ktorý nám zarábal, prišla domov troska. Prišiel domov strhaný človek, ktorý o dva roky nato zomrel, ale tam žil, lebo chcel sa vrátiť domov. Komunisti boli odporné hyeny. Boli to totalitní zabíjači slobody, keď niekto slobodne niečo povedal, tak sloboda bola potlačená okamžite. Tak aspoň takto, aspoň takto by sme mohli ľuďom, ktorí neskutočne trpeli, pomôcť, pretože nikto im nevráti to, čo im komunistický režim zobral – slobodu.
23. schôdza NR SR - 5.deň - B. popoludní
Dátum: 2024-12-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

193. Ďakujem veľmi pekne. Chvíľku som počkal, nech Gáborovi zaznie potlesk. Povedali ste, že sme unavení, no nemyslím si, že sme unavení, to si nemyslím. Poslanci, ktorí sú unavení, sú doma. Mňa zaujala veta, ktorú ste povedali, že ako sa naša spolo... vy ste sa vlastne spýtali, ako sa naša republika vysporiadala so zločinmi komunizmu. No nevysporiadala sa, lebo komunisti sa len pretransformovali na sociálnych demokratov a z komunistov, ktorí nás okrádali počas komunizmu, sa stali sociálni demokrati, ktorí nás okrádajú aj teraz, a jednoducho sú to komunisti, ktorí nebudú sami seba trestať. Lebo po 1989 mne preskočili oči, keď som sa dozvedel v mojom okolí, čo za eštebákov a akí eštebáci boli v mojom okolí, ľudia, ktorých som poznal a nič sa im nestalo a tí ľudia donášali. Veď to máme, my sme mali premiéra Slovenskej republiky, ktorý bol evidovaný, doktor Mečiar, ktorý vytrhol zo spisov, vytrhol svoje správy o ňom z eštebáckych spisov. Takže viete, to je strašné, my tu máme spisovateľov, ktorí sú eštebáci a rozprávajú o demokracii. Tu v pléne máme eštebákov, ktorí si v pohode žijú. Ale smutné je, že vôbec to nevadí, komunistický režim, čo tu spôsoboval a robil a ŠtB bola štátom v štáte, nevadí to voličom Fica. Nevadí, že eštebáci ponižovali ľudí, zabíjali ľudí, zatvárali ľudí, týrali ľudí, žiadna sloboda tu nebola, keď sa niekto ozval, tak to bolo strašné. Ja som sa dozvedel, že jeden z mojich profesorov na gymnáziu o mne napísal, že dajte si na neho pozor, ten je veľmi výrečný. To bolo strašné. A on bol eštebák.
23. schôdza NR SR - 5.deň - B. popoludní
Dátum: 2024-12-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

6. Áno, treba každý jeden deň hovoriť o tom, že Robert Fico rozprával, že strčí rožok do huby premiérovi Hegerovi. Tak kam si ho teraz má Fico strčiť? Kde si ho Fico má strčiť teraz, keď naozaj to, čo sa tu stále omieľa, nie omieľa, ale hovoríme, že klamali a vedome klamali. Len človek bez svedomia, bez svedomia a cti a morálky, človek, ktorý nakšeftoval obrovské peniaze, ktorý má, nemá problém s desiatimi miliónami, ktoré má zo štátnych zákazok, štátnych kšeftov, povedať pred voľbami, my vám dáme lacnejšie potraviny, my. Viete, rozprávali, že sme to tu rozkradli, ale nepovedali, že dobre, oni to tu aj keď rozkradli, tak my dáme lacnejšie potraviny, teda my nedáme lacnejšie potraviny. Oni nepovedali, že oni kradli, my vám nemôžme dať lacnejšie potraviny. Oni povedali, oni kradli a my vám dáme lacnejšie potraviny. A tetušky a ujovia na dedine aj vďaka časopisu, ktorý rozdávali, rozdávali na dedinách, uverili tomu, že ten Peťo Pellegrini im dá tie lacnejšie potraviny, že ten Robo Fico, veď to je taký, my milujeme toho Fica, veď on nám, Robo nám dá lacnejšie potraviny. Spytujte sa teraz, voliči SMER-u, Roba Fica, prečo nie sú tie lacnejšie potraviny. A oni, samozrejme, Lacko Kamenický na záver vystúpi bez toho, aby mohol niekto reagovať, zbabelec, a povie, no lebo predchádzajúca vláda, lebo oni to tu rozkradli, lebo oni. Ale nie lebo, Lacko, povedzte úprimne, prečo nie sú tie lacnejšie potraviny, prečo nie sú tie lacnejšie, prihláste sa do rozpravy, nerozprávajte, Lacko. Prečo tie potraviny nie sú lacnejšie? Veď to povedzte tým ľuďom. Viete prečo? Pretože kšeftujete, pretože tie ušporené peniaze, ktoré konsolidujete, dávate na kšefty a nie ľuďom.
23. schôdza NR SR - 5.deň - A. dopoludnia
Dátum: 2024-12-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

42. Marián Viskupič, podpisujem tvoju rozpravu v každom jednom bode, v každej jednej vete. Naozaj toto je rozpočet, ktorý je jeden z najhorších, ak nie najhorší rozpočet v dejinách novodobého Slovenska. Je to rozpočet, ktorý drancuje Slovákov a, samozrejme, papalášom a vládnej koalícii prináša zisky. Toto je rozpočet, ktorý znova Slovensku ukáže, o čom Robert Fico a jeho vládnutie je. O kšeftoch. Trošíčku musím povedať, že vieš, teraz vytiahla Saková s Ficom na vás tých 50 mil., tak mi príde také čudné potom, keď ťa vidím vzadu so Sakovou ako s najlepšou kamarátkou, ale to si ty, to si ty, Marián. Takže ja k tomu len toľko poviem, že určite sa nebudem dávať dokopy ja so žiadnym z týchto kšeftárov. Len poviem, že teraz na záver vystúpi Kamenický jak žlč a kopu hnoja bude hádzať na všetkých, na Ódora, na Hegera, na Matoviča, už aj na Šimečku. Lebo na tých bilbordoch si si mohol všimnúť, už aj Šimečka je, ktorý zničil Slovensko. Šimečka, ktorý naozaj teraz je v parlamente, ale nikdy nevládol. Takže toto sú oni. Hádzať špinu, hádzať žlč na iných za svoje neschopnosti a za to, čo oni robia a nevedia to robiť. Tak ako maľujú obrazy, tak aj vládnu. Naivne, amatérsky a neodborne. Ja teraz odídem preč, pretože nebudem počúvať tieto klamstvá, ktoré tu Kamenický bude rozprávať o tom, ako Matovič to tu zničil a oni sú záchrancovia sveta. Oni sú tí jediní, každú jednu zákazku už teraz predražujú. Na každej jednej zákazke zarábajú. Toto je ich rozpočet. Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

10. Ďakujem, Michal. Podpisujem každé jedno slovo, čo si povedal a takisto súhlasím s každým jedným slovom, ktoré tu v sále zaznievajú od mojich opozičných kolegov a to je celkovo naozaj aj o tom, ako ovládli RTVS, ako dali trestným zákonom amnestiu zločincom, ako Špeciálnu prokuratúru zrušili a vlastne oni už nebudú vyšetrovaní. Ako konsolidujú miliardy a Kaliňák ide miliardy míňať na kšefty, ako dávajú doživotné renty za služby, ako každý deň sa dozvedáme o kšeftoch. Fantastické, ako naozaj podpisujem to, milí kolegovia. Ale potom nechápem, ja naozaj nechápem, keď tu vám nakladajú koaliční poslanci alebo nám nakladajú, dehonestujú nás a vyťahujú rôzne kauzy a urážajú naše rodiny neskutočným spôsobom, ja nerozumiem tomu, keď vidím v zákulisí niektorých mojich kolegov, nebudem ich menovať, ako normálne s týmito ľuďmi, s týmito, o ktorých rozprávame a vy rozprávate, aj ty si, Miško, rozprával, že sú to zločinci, tak s tými zločincami kávičkujú, bavia sa pekne ako s najlepšími kamarátmi a mne to príde také zvláštne, také, tu v sále sú to zločinci a vzadu sú to príjemní, milí ľudia, kamaráti, no tak trošku kšeftuje, trošičku ide predať nejaké zbrane za miliardu, no tak ale pekne sa s ním porozprávam, podám mu ruku, aj pusinku mu dám alebo dám im pusinku tým ostatným. Tomuto ja nerozumiem. Nehovorím o tebe, Michal, ale hovorím o ľuďoch, ktorí naozaj so zločincami, o zločincoch rozprávajú, že sú zločinci a potom vzadu s tými zločincami sa smejú. Ja neviem, kde je divadlo, či tam vzadu, alebo tu. Ale podpisujem, Mišo, každé jedno tvoje slovo.
23. schôdza NR SR - 4.deň - A. dopoludnia
Dátum: 2024-11-29
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

6. Ďakujem veľmi pekne. Mňa veľmi zaujala vaša veta, že z podnikateľov si robia dojné kravy. Jednoducho to, čo robia, je smrť každého jedného podnikateľa stredného na Slovensku. Ako keď si robíte svoju prácu poctivo, keď podnikatelia, ktorí poctivo zarábajú a poctivo si platia dane, sa náhodou ozvú proti tejto zlovôli, proti tomuto hranatému valcu, proti tomu, čo robí Fico, tak to sú také, také hneď opatrenia, ktoré robí táto vláda. Ja som sa včera stretol s jedným podnikateľom a môžem potvrdiť aj na vlastnej koži, ja som tomu neveril, ja som myslel, že naozaj, že to je tak, všetci dostávajú teraz kontroly. Všetci dostávajú teraz kontroly. Keď je niekto napojený na opozíciu, hneď má kontrolu. Ficova nenávisť a Ficov, Ficova pomsta, vendeta, naberá obrátky na plnej miere všade. Ale on si neuvedomuje, tento sociálny netvor, že naozaj týmto, čo robí, týmto, čo robí, kope hrob slovenským podnikateľom, pretože ja som hlboko presvedčený, že každý jeden slušný podnikateľ si nenechá robiť od Roberta Fica to, čo Robert Fico robí. Kontroly a rôzne opatrenia a škrtenia. Ja sa len čudujem ľuďom, ktorí v 2021 povedali, že kto pozná Roberta Fica, kto vie, aký je to zločinec, tak si nezaslúži lepšie žiť. Toto v 2021 hovorili a tu sedí ten človek, ktorý to povedal, pán Huliak a teraz pán Huliak s Robertom Ficom. On vedel, aký je Fico v 2021 a teraz s pánom Ficom si dáva pusinky.
23. schôdza NR SR - 3.deň - A. dopoludnia
Dátum: 2024-11-28
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

52. Ďakujem veľmi pekne. Pani poslankyňa, určite vám... (Ruch v sále. Zaznievanie gongu.) Pani poslankyňa, pani poslankyňa určite... Môžte ich utíšiť tie vaše šialené koherézne stádo, prosím? Takže presne, pani poslankyňa, budú vám tu takí populistickí mladí socialistickí papalášikovia, ktorým sa začalo dariť a pribrali niekoľko kíl, tak tí vám budú rozprávať o tom, tí vám budú rozprávať o tom, že naozaj máme ísť na Ukrajinu, budú vám rozprávať o tom, určite sa niekto taký, reagujem na vás, nájde. Budú dostávať od svojich straníckych socialistických komunistických predákov populistické žvásty, ktoré tu potom budú rozprávať. To je, to je, žiaľbohu, smutné. Ale to, že naozaj tá Ukrajina je naša blízka krajina, že tí Ukrajinci sú ľudia, ktorí potrebujú pomoc, tak to je fakt. Ale oni vám budú rozprávať, že na úkor Ukrajiny chátrajú naši ľudia, ale nepovedia vám, že nie, na úkor takých, ako sú títo mladí socialistickí papalášikovia, ktorí držia Ficovi chrbát, pretože za to niečo dostanú, to vám nepovedia. Nepovedia vám, že mladí socialistickí papalášikovia robia všetko pre to, aby naši občania, naši občania, ktorí teraz vďaka tomu, čo Fico robí, vďaka konsolidácii, ktorá ich oberá o peniaze, tak vďaka tomu chátrajú a živoria naši občania. Ale títo mladí socialistickí papalášikovia budú trepať žvásty o tom, ako máme ísť na Ukrajinu, ako máme ísť tam, kde my pomáhame. Jak pomáhajú títo mladí socialistickí papalášikovia? No idú pred dôchodcov... (Prerušenie vystúpenia predsedajúcim.)
23. schôdza NR SR - 2.deň - B. popoludni
Dátum: 2024-11-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

134. Ďakujem. No toto je taký syndróm Kováčik. Oni idú zriadiť niečo osobitné a v tom osobitnom samozrejme, že sa bude vyšetrovať tak, ako to vyšetroval Kováčik, špeciálny prokurátor, a samozrejme potvrdzujem to, že teraz už nie sú žiadne prípady, lebo nič sa nevyšetruje. Oni zrušili špeciálnu prokuratúru a teraz idú zriadiť špeciálny útvar na vyšetrovanie špeciálnych vecí, lebo Európska únia im povedala: počúvajte, to čo vy robíte? Vy nedostanete tie peniaze, ktoré môžete rozkradnúť. Tak idú rýchle zriadiť niečo, čo nebude vyšetrovať to rozkrádanie peňazí a všetko bude vlastne v poriadku a vrátime sa k syndrómu Kováčik. Ale dobré je sa spýtať, že kto to tam bude na tom útvare vyšetrovať? Myslíš, že tí, ktorí vyšetrovali tie kauzy, ktorí boli naozaj zodpovední? Nie. Tí, ktorí boli zodpovední a vyšetrovali tie kauzy, tak ich generálny prokurátor Žilinka, napríklad Roberta Fica, upratal. Tí ľudia, tí čestní prokurátori, ktorí si robili svoju robotu naozaj poctivo, ktorí najväčších vrahov a najväčších zločincov posielali do basy, tak tí sú už uprataní. Teraz sa vrátia takí, ako bol Kováčik, takí, ako bol Kovařík. To sú tí, ktorí dostanú prípad a tak pekne ho tak pozametajú pod stôl a vlastne nič tu nie je, tu nie je žiadna korupcia. Veď to sme sa dozvedeli z úst Kaliňáka kedysi, že veď ako môže byť pri Ficovi nejaká korupcia? Pri tom záchrancovi nášho štátu. Ten rozdá ešte aj posledné, preto mu navýšili určite tých päťtisíc, lebo to bude rozdávať. Čiže idú robiť, zase idú robiť niečo, čo im Európska únia prikázala, ale idú to robiť spôsobom vlastným samých sebe. My smerohlasoesenes to urobíme tak, že spravíme útvar a ten útvar bude dobre, ale dobre zastrešený nami a našimi ľuďmi. Toto je, čo zákon, čo prinášajú, to všetko je chaos a bordel.
23. schôdza NR SR - 2.deň - B. popoludni
Dátum: 2024-11-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

120. Áno, presne, pán Mikulec, ako si povedal. Pán Žilinka vo svojom vystúpení, keď sme ho vypočúvali, tak presne povedal, že on obmedzí tri šesť trojku, že tri šesť trojka je presne nadvyužívaná, že tri šesť trojka je niečo, čo vôbec ale nepatrí. No stal sa generálnym prokurátorom a tri šesť trojku využíval, všetci dobre vieme ako. Veronika, toto, čo robí táto vládna koalícia, je len poďakovanie a, samozrejme, že voliči Fica, Danka a Pellegriniho budú rozprávať, zaslúži si to, veď on dal tým naším chlapcom, ktorí sú anjeli, veď ktorých nečestne obvinili tí čurillovci a tí všetci ich nečestne obvinili, tak on ich zachránil, týchto našich anjelikov, veď on si to zaslúži. Ale ja som hlboko presvedčený, že to je tak 30 % národa, ale tých zvyšných 70 % národa vidí, čo sa tu deje, a vidí, ako idú poďakovať Fico, Danko, Pellegrini Žilinkovi a čo je tá vlastne, ako nazvať túto doživotnú rentu ako inak ako poďakovanie. No a v úvode si spomínala naozaj, že by si chcela, aby sa tu správali ku každému rovnako, to nie je pravda, hneď ti odpovedal pán Gašpar, ktorý keď mňa tu dehonestujú a keď mi tam vykrikovali, že som blázon, tak pán Gašpar sám tlieskal a všimni si, ako on sám hneď tlieska. Predsedajúci by mal byť taký nestranný, on tak rýchle si zatlieska, Tibor Gašpar, že, Ježiš, ako pekne ste to tomu Pročkovi povedali. Takže, Tibor Gašpar, áno, áno, môžeš sa chytať aj za hlavu, aj za všetko, čo chceš, toto si ty. Keď nám nakladajú tamto z tej pravej strany, tak ty sa tak vytešuješ, predsedajúci parlamentu, ktorý by mal byť nestranný, a tuná rozprávaš o tom, že ja za môjho predsedovania som čestný, čestnejší ako Mojžiš.
23. schôdza NR SR - 2.deň - B. popoludni
Dátum: 2024-11-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

110. Ďakujem. Veronika, hovorila si o tom, že ťa zaujíma, čo na to hovorí pán Žilinka a toto je to, čo sa aj ja by som takto verejne, v tomto verejnom priestore chcel povedať, že aj mňa zaujíma, čo na to hovorí pán Žilinka. Lebo ja som bol na jeho vypočúvaní, keď hovoril o tom, že chce byť generálny prokurátor, tak čo na to hovorí pán Žilinka. A mne sa strašne páčila táto scénka, čo sa tu odohrala, keď pán Gašpar zasiahol a vedľa neho sediaci Glück robil toto, kýval si hlavou. To je slušné správanie, Tibor Gašpar? Tak upozorni aj vedľa teba sediaceho tvojho zvonca, nech sa tak správa. Ďakujem ti.